

GRADSKO VIJEĆE

GRADA NOVIGRADA - CITTANOVA

**TEMA: Prijedlog Odluke o raspisivanju natječaja za imenovanje ravnatelja/ravnateljice Muzeja-Museo Lapidarium**

KLASA: 112-01/23-01/03

URBROJ: 2163-5-01-23-01

U Novigradu-Cittanova, 2023. godine

Pripremila:

Maja Zornada, dipl. iur.

**Gradonačelnik**

Anteo Milos

Temeljem članka 26. stavak 6. Zakona o muzejima (Narodne novine br. [61/18](https://www.zakon.hr/cms.htm?id=40855), [98/19](https://www.zakon.hr/cms.htm?id=40853), 114/22.), članka 20. Statuta Muzeja-Museo Lapidarium i članka 101.st.1. Statuta Grada Novigrada-Cittanova («Službene novine Grada Novigrada-Cittanova» br. 5/09, 3/13, 2/14.,2/17, 1/18. i 2/18. – pročišćeni tekst, 2/20, 8/20-ispravak, 1/21, 6/21, 7/21-pročišćeni tekst i 3/22.) Gradsko vijeće Grada Novigrada-Citttanova na sjednici održanoj dana . listopada 2023. godine, donosi

**ODLUKU**

**O RASPISIVANJU NATJEČAJA ZA IMENOVANJE**

**RAVNATELJA/ RAVNATELJICE MUZEJA-MUSEO LAPIDARIUM**

**Članak 1.**

Ovom Odlukom raspisuje se natječaj za imenovanje ravnatelja/ ravnateljice Muzeja-Museo Lapidarium na mandat od četiri godine.

**Članak 2.**

Natječaj iz članka 1. ove Odluke traje 15 dana računajući od dana objave u javnim glasilima. Natječaj će se objaviti na mrežnim stranicama ustanove, oglasnoj ploči Osnivača, mrežnim Grada Novigrada-Cittanova i u Narodnim novinama.

**Članak 3.**

Postupak otvaranja i razmatranja prispjelih ponuda provest će Natječajni odbor koji će gradonačelniku podnijeti izvješće s utvrđenim prijedlogom za izbor ravnatelja/ice.

Natječajni odbor imenuje gradonačelnik, a sastavljen je od 3 člana iz redova istaknutih kulturnih, javnih i znanstvenih djelatnika.

Natječajni odbor će u roku od 45 dana od dana isteka roka za zaprimanje prijava na natječaj izvijestiti svakog prijavljenog kandidata o rezultatima izbora.

**Članak 4.**

Ako se na raspisani natječaj nitko ne prijavi ili nitko od prijavljenih kandidata ne bude izabran, Gradsko vijeće ovlašćuje gradonačelnika za raspisivanje ponovljenog natječaja za imenovanje ravnatelja / ravnateljice.

**Članak 5.**

Sastavni dio ove Odluke je tekst javnog natječaja.

**Članak 6.**

Ova Odluka stupa na snagu danom donošenja, a objaviti će se u Službenim novinama Grada Novigrada-Cittanova.

KLASA: 112-01/23-01/03

URBROJ: 2163-5-02-23-02

Novigrad-Cittanova, 2023.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Dijana Lipovac Matić, v.r.

Na temelju čl. 2. Odluke o raspisivanju natječaja za imenovanje ravnatelja/ravnateljice Muzeja-Museo Lapidarium, KLASA: 112-01/23-01/03, URBROJ: 2163-5-02-23-02 od 2023. raspisuje se

**NATJEČAJ**

**za imenovanje ravnatelja/ice Muzeja-Museo Lapidarium**

Za ravnatelja Muzeja, na temelju predložena četverogodišnjeg programa rada, može se imenovati osoba koja ispunjava sljedeće uvjete:  
‒ ima završen diplomski sveučilišni studij ili integrirani preddiplomski i diplomski sveučilišni  
   studij ili specijalistički diplomski stručni studij ili s njim izjednačen studij,  
‒ ima najmanje 5 (pet) godina rada u muzeju ili najmanje 10 (deset) godina rada u kulturi,  
   znanosti ili obrazovanju,  
‒ odlikuje se stručnim, radnim i organizacijskim sposobnostima,  
‒ poznavanje talijanskog i engleskog jezika

‒ poznavanje rada na računalu

Uz pisanu prijavu na natječaj kandidati trebaju priložiti u izvorniku ili ovjerenom presliku:

1. Dokaz o stečenoj stručnoj spremi,
2. Dokaz o poznavanju talijanskog i engleskog jezika ili vlastoručno potpisanu izjavu o tome,
3. Dokaz o radu u muzeju odnosno kulturi, znanosti i obrazovanju
4. Elektronički zapis o podacima evidentiranim u bazi podataka HZMO ili potvrda HZMO o podacima evidentiranim u matičnoj evidenciji
5. Potvrda dosadašnjih poslodavaca o vrsti poslova i trajanju radnog odnosa, preslika ugovora o radu, rješenja i sl. iz kojeg mora biti vidljivo ostvareno radno iskustvo od najmanje 5 (pet) godina rada u muzeju ili najmanje 10 (deset) godina rada u kulturi, znanosti ili obrazovanju

5) Važeću osobnu iskaznicu ili domovnicu (preslika)  
6) Uvjerenje o nekažnjavanju ne starije od 6 mjeseci od objave natječaja,   
7) Prijedlog Programa rada Muzeja za razdoblje mandata, te   
8) Životopis.

Ravnatelja/icu imenuje Gradsko vijeće Grada Novigrada-Cittanova na rok od četiri godine.   
Prijave s potrebnom dokumentacijom podnose se na adresu:

Grad Novigrad–Cittanova Natječajni odbor za provedbu natječaja za izbor ravnatelja/ice Muzeja Lapidarium, Veliki trg 1, 52466 Novigrad u roku od 15 dana računajući od dana objave u javnim glasilima.

Kandidati će biti pisano obaviješteni o rezultatima natječaja u roku od 45 dana od isteka roka za podnošenje prijava. Nepotpune i nepravodobne prijave neće se razmatrati.

UPRAVNI ODJEL ZA POSLOVE UREDA GRADONAČELNIKA,

OPĆE POSLOVE I DRUŠTVENE DJELATNOSTI

**OBRAZLOŽENJE**

1. **RAZLOZI DONOŠENJA AKTA**

Razlog za donošenje ove Odluke je istek tekućeg, redovitog mandata sadašnje ravnateljice Muzeja-Museo Lapidarium, dr. sc. Jerice Ziherl. Ravnateljica je imenovana Odlukom Gradskog vijeća Grada Novigrada - Cittanova 30. siječnja 2020. godine te je mandat započeo dana 2. veljače 2020. godine. Javni natječaj za imenovanje ravnatelja raspisuje Gradsko vijeće 90 dana prije isteka tekućeg mandata. Četverogodišnji mandat ravnateljici ističe 2. veljače 2024. godine.

Natječaj za imenovanje ravnatelja ustanove objavljuje se u javnim glasilima. Prema Zakonu o ustanovama („Narodne novine“ 76/93, 29/97, 47/99 i 35/08127/19, 151/22) u natječaju se objavljuju uvjeti koje mora ispunjavati kandidat, vrijeme za koje se imenuje, rok do kojeg se primaju prijave kandidata i rok u kojemu će prijavljeni kandidati biti obaviješteni o izboru. Rok do kojeg se primaju prijave je 15 dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava. Uvjeti za imenovanje su usklađeni sa Zakonom o muzejima i Statutom.

Sukladno čl. 21. Statuta Muzeja-Museo Lapidarium, Gradsko vijeće Grada Novigrada-Cittanova ovlašćuje Gradonačelnika da prilikom svakog natječaja za izbor ravnatelja imenuje Natječajni odbor. Natječajni odbor sastavljen je od tri člana iz redova istaknutih kulturnih, javnih i znanstvenih djelatnika. Natječajni odbor provjerava ispunjavaju li kandidati uvjete za ravnatelja u skladu sa Zakonom o muzejima i Statutom Muzeja, te podnosi izvješće i vrednovanje gradonačelniku. Gradonačelnik na temelju vrednovanja podnesenog izvješća podnosi prijedlog Gradskom vijeću za imenovanje ravnatelja. Po završetku natječaja, Gradsko vijeće donosi odluku o imenovanju ravnatelja.

**PRAVNI AKTI**

Temelj za donošenje ove Odluke propisan je čl. 26. st. 6. Zakona o muzejima prema kojem javni natječaj za imenovanje ravnatelja muzeja koji ima do pet zaposlenika raspisuje i provodi osnivač, a način imenovanja i razrješenja pobliže se uređuje Statutom Muzeja. Članak 101. st. 1. Statuta Grada Novigrada – Cittanova (“Službene novine Grada Novigrada- Cittanova”, broj br. 5/09., 3/13., 2/14. 2/17. 1/18., 2/20., 1/21., 6/21., 7/21.- pročišćeni tekst, 3/22.) sadrži zakonska prava i ovlaštenja Gradskog vijeća za donošenje Statuta Poslovnika, proračuna, odluke o izvršenju proračuna, odluka i drugih općih akata i zaključaka.

**UTJECAJ NA PRORAČUN**

Sredstva za provođenje ove Odluke su osigurana u Proračunu Grada Novigrada- Cittanova.